गोरक्षकों पर बयान का पीएम सबूत दें या माफी मांगेः स्वामी चक्रपाणि | UPkhabar
by Khabar Newsroom	,	8:55 am, August 9, 2016
सवाल – प्रधानमंत्री का जो बयान है कि 80 प्रतिशत गोरक्षक फर्जी हैं. गोरक्षा के नाम पर धंधा करते हैं. वीएचपी नाराज है, काफी लोग नाराज हैं.
बयान को आप किस ढंग से देखते हैं? स्वामी जी शिवसेना ने कहा कि लिस्ट जारी करनी चाहिए.
चक्रपाणि – देखो, हमने कल प्रधानमंत्रीजी को पत्र लिख कर जवाब मांगा है कि आपने जो कहा है कि 70-80 परसेंट जो गोरक्षक हैं, अराजक हैं. आप उसका प्रमाण दीजिए, सबूत दीजिए. कौन सी एजेंसी है, जिसने आपको रिपोर्ट दी है. शुरू से हम गोभक्त हैं. गोपूजा करते हैं. गाय में सभी देवी-देवता निवास करते हैं. किसी भी आश्रम में जाइए. उन आश्रमों में साधु-संत समाज भूखे रहता है, लेकिन गाय को भूखा रहने नहीं देता है.
सवाल – इस बात को कैसे आप आगे लेकर जाएंगे, क्योंकि प्रधानमंत्री ने लगातार दो दिन यह बात कही है?
चक्रपाणि – देखिए, जो बयान दिया है कि हमको गोली मार दो. दलितों को मत मारो. यह इतना चीप बयान है. आप देखो गोरक्षक की कोई जाति नहीं होती है. हिंदू, मुस्लिम, सिख सभी लोग गोरक्षा करते हैं. गोरक्षा होती है. देखें जिस पिंक रिवोल्यूशन को लेकर वोट मांगा था कि हम को प्रधानमंत्री बनाइए, हम गोरक्षा कानून बनाएंगे. कहां तो हमको लग रहा था कि गोरक्षा को लेकर केंद्रीय कानून बनेगा, लेकिन इन्होंने 80 परसेंट गोरक्षकों को ही समाज में विवादित कर दिया. ऐसे तो गोरक्षकों को अपराधी की निगाह से देखा जाएगा, देखा जा रहा है.
Tags:	Dalit, Gau Raksha, PM Modi, Shivsena, Statement, Swami Chakrapani, VHP